# TALVINOMESÄÄNNÖT KENNELJOUKKUEILLE

YLEISTÄ

Talvinome on LEIKKIMIELINEN noutajien metsästyskokeen kaltainen, talvella suoritettava koira- ja joukkuekohtainen epävirallinen koe.

OSALLISTUMISOIKEUS

Kokeeseen saavat osallistua SNJ:n jäsenten omistamat noutajat. Rajoitukset kuten noutajien taipumuskokeessa. Kennelit valitsevat joukkueensa.

## KOKEEN SUORITTAMINEN

Koe suoritetaan talvinomesäännöillä (2017).

JOUKKUEKILPAILU

Kenneljoukkue muodostuu neljästä (4) noutajasta, joita ei ole palkittu NOME / AVO-luokassa ja jotka pääsääntöisesti ovat alle 22 kk:n ikäisiä ja joista vähintään puolet (2) ovat kennelin omia kasvatteja. Kaikkien pisteet lasketaan yhteen. Tasapisteiden sattuessa ratkaisee nopein hakuaika.

PIKIN PYTTY

Paras joukkue voittaa Pikin pytyn, joka on ikuisesti kiertävä palkinto. Palkinnon voittaminen edellyttää, että joukkueen kaikki koirakot ovat saaneet pisteitä joka rastilta.